**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Užsakovas** – AB „Energijos skirstymo operatorius“.
   2. **Rangovas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas, Užsakovas sudaro Sutartį.
   3. **Preliminarioji sutartis** – tarp Rangovo ir Užsakovo sudaroma sutartis, kurios pagrindu bus sudaromos Pagrindinės sutartys (atnaujinant varžymąsi).
   4. **Pagrindinė sutartis** – Preliminariosios sutarties pagrindu ir joje bei šioje Techninėje specifikacijoje nustatyta tvarka tarp Užsakovo ir Rangovo sudaroma pagrindinė pirkimo sutartis dėl Darbų atlikimo.
   5. **Darbai** – 0,4-10-35 kV įtampos oro linijų bei dujotiekio trasų valymo, šakų genėjimo ,medžių iškirtimo kelmų naikinimo, krūmų ir medžių persodinimo darbai objektais
   6. **Avariniai Darbai** - darbai, kurie organizuojami ir vykdomi imantis priemonių išvalyti dėl stichinių padarinių atsiradusias kliūtis iš oro linijų apsaugos zonų, kad būtų pašalinti elektros energijos tiekimo Vartotojams sutrikimai, grėsmė ir užtikrintas turto bei asmenų saugumas, ir kai privaloma reaguoti Sutarties BD priede Nr.1 nurodytais terminais..
2. **PIRKIMO OBJEKTAS**

0,4 – 10 – 35 kV oro linijų ir dujotiekių trasų valymo, šakų genėjimo ir medžių iškirtimo objektais Kauno regione (Jurbarko raj. Jonavos raj. Joniškio raj. Šakių raj. Kaišiadorių raj. Prienų raj. Kauno raj.), darbai

1. **PIRKIMO OBJEKTO APIMTYS**

3.1. Maksimalus Darbų kiekis yra nurodytas Specialiųjų pirkimo sąlygų priedo Nr. 5 Pasiūlymo formos priedo Nr. 3 „Darbų įkainiai“ lentelėje.

3.2. Užsakovas neįsipareigoja išpirkti viso nurodyto Maksimalaus Darbų kiekio Preliminariosios sutarties galiojimo laikotarpiu.

1. **SUTARTINIŲ ĮSIPAREIGOJIMŲ VYKDYMO VIETA**

4.1. Kauno regionas (Jurbarko raj. Jonavos raj. Joniškio raj. Šakių raj. Kaišiadorių raj. Prienų raj. Kauno raj.)

1. **REIKALAVIMAI PIRKIMO OBJEKTUI**

**Pirkimo objekto aprašymas**

* 1. Bendrieji reikalavimai:
     1. Rangovas pradeda vykdyti Darbus iš karto po Pagrindinės sutarties sudarymo su Užsakovu bei suderinęs Darbus su Užsakovo teritorinės grupės prieš 15 dienų iki darbų datos pradžios, kurioje dirbs, vadovu.
     2. Rangovas savo lėšomis turi atlikti derinimus dėl leidimų naudoti mechanizuoto ar herbicidinio būdo trasų valymo technologiją su žemių ir miškų savininkais, miško ar žemių valdytojais, miškų urėdijomis, nacionaliniais ir regioniniais parkais, miestų savivaldybėmis;
     3. Rangovas darbus pradeda, suderinęs su Aplinkos ministerijos regioniniais aplinkos apsaugos departamentais, žemės savininkais arba valstybiniais miško valdytojais, gavęs iš jų leidimus. Iškirsta mediena, krūmai bei išgenėtos šakos turi būti sukrautos į krūveles, o medžio kamienas paguldytas išilgai proskynos pakraščiui (nukirsti krūmai, šakos ir medžio kamienas neturi būti proskynos zonos ribose) ir paliekama miško savininkams (naudotojams). Miško savininkams (naudotojams) raštiškai atsisakius medieną, krūmus bei išgenėtas šakas priimti, Rangovas privalo medieną, krūmus bei išgenėtas šakas sunaikinti arba, prieš tai raštiškai suderinęs su miško savininkais (naudotojais), gali pasiimti pats Rangovas.
     4. Reikalavimai Rangovui dėl augalų apsaugos priemonių naudojimo:
        1. naudoti produktus įregistruotus Lietuvos Respublikoje ir įrašytus į Profesionalaus naudojimo augalų apsaugos produktų sąrašą;
        2. atliekant darbus, vadovautis kitais Lietuvos Respublikos Augalų apsaugos įstatymo ir Augalų apsaugos produktų įvežimo, sandėliavimo, prekybos ir naudojimo taisyklių, patvirtintų 2003 m. gruodžio 30 d. Lietuvos Respublikos žemės ūkio ministro įsakymu Nr.3D-564, reikalavimais;
     5. Rangovas, Užsakovui pareikalavus, privalo užtikrinti ne mažiau kaip 1 brigados parengtumą vykdyti Avarinius darbus. Brigados sudėtyje turi būti ne mažiau kaip vienas VK darbų saugos kvalifikaciją turintis brigados narys. Brigadų darbuotojų sudėtis Sutarties teritorijoje, atliekant Avarinius darbus negali sutapti su kitose turimose sutartyse nurodytų darbuotojų sudėtimi.
     6. Rangovas privalo užtikrinti, kad asmenys, kuriuos jis pasitelkia darbui elektros linijų apsaugos zonoje, turėtų tokią teisę;
     7. Rangovas privalo užtikrinti, kad asmenys, kuriuos jis pasitelkia miško kirtimo darbams turi teisę vykdyti tokius darbus;
     8. Rangovas privalo užtikrinti, kad jo darbuotojai ir asmenys, kuriuos jis pasitelkia darbams, laikytųsi sveikatos ir darbų saugos, aplinkos apsaugos taisyklių reikalavimų;
     9. Rangovas privalo laikytis naudojamų mechanizmų ir įrangos gamintojų parengtų naudojimosi instrukcijų;
     10. Per 4 metų laikotarpį užtikrinamas krūmų atžalų aukštis ne didesnis negu 150 cm.
  2. Trasos valymas:
     1. Objekte augančios sumedėjusios augmenijos, kurios kelmo skersmuo iki 12 cm, stiebo skersmuo 1,30 m aukštyje nuo žemės paviršiaus iki 11 cm, išpjovimo darbai. Augmenija lygi arba viršijanti šiuos parametrus vadinama medžiu.
     2. Rangovas, atlikdamas trasų valymo darbus, sumedėjusią augmeniją, kurios kelmo skersmuo iki 12 cm, stiebo skersmuo 1,30 m aukštyje nuo žemės paviršiaus iki 11 cm, turi iškirsti ne aukščiau nei 10 cm nuo žemės paviršiaus . Atlikdamas atskirų medžių iškirtimo darbus, iškirstų medžių kelmus palieka ne aukštesnius nei 15 cm nuo žemės paviršiaus.
     3. Prieš elektros linijos trasos valymo darbų pradžią apie numatomus vykdyti trasos valymo darbus (taip pat ir medžius už proskynos ribų) pranešama želdinių savininkams ir suderinama su Užsakovo atsakingu asmeniu.
     4. Priimant atliktus darbus yra įvertinama ar linijos proskyna yra išvalyta vadovaujantis Techninės specifikacijos priedo Nr. 1 0,4-10 kV oro, oro kabelių ir 35 kV oro linijų proskynų priežiūros proceso dokumentų reikalavimais.
     5. Iškirtus krūmus juos pašalinti iš trasos, vadovaujantis Techninės specifikacijos priedo Nr. 1 0,4-10 kV oro, oro kabelių ir 35 kV oro linijų proskynų priežiūros proceso dokumentų priedais Nr. 1, 2, 3.
     6. Dujotiekio apsaugos zoną sudaro žemės juosta išilgai vamzdžių trasos, kurios plotis – po 2 metrus abipus vamzdyno ašies.
     7. Pareikalavus Aplinkos ministerijos regioniniam aplinkos apsaugos departamentui, žemės savininkui arba valstybiniais miško valdytojui esamų medžių ar krūmų persodinimas į numatytą vietą už dujotiekio apsaugos zonos.
  3. Preliminarios sutarties galiojimo laikotarpiu negali būti viršyti Specialiųjų pirkimo sąlygų (toliau – SPS) priedo Nr. 5 Pasiūlymo formos priedo Nr. 3 „Darbų įkainiai“ lentelės, stulpelyje „Maksimalus Darbų kiekis Preliminarios sutarties galiojimo laikotarpiu“ nurodyti Darbų kiekiai.

**Sutartinių įsipareigojimų vykdymo tvarka ir terminai**

* 1. Rangovas ne vėliau kaip per 10 (dešimt) darbo dienų nuo Preliminarios Sutarties pasirašymo dienos turi pateikti Užsakovui 10.000,00 EUR dydžio Sutarties įvykdymo užtikrinimą, galiojantį ne trumpiau negu galioja Preliminarioji sutartis.
  2. Rangovas per 15 (dešimt) kalendorinių dienų nuo Pagrindinės sutarties įsigaliojimo dienos pateikia Užsakovo atstovui suderinti ir patvirtinti Darbų vykdymo grafiką.
  3. Rangovas pradeda vykdyti Darbus nuo Darbų vykdymo grafike nurodytos darbų pradžios datos ir negali viršyti Užsakyme pateikto darbų įvykdymo laikotarpio.
  4. Užsakovas per 10 darbo dienų terminą turi pasirašyti Darbų rezultato perdavimo – priėmimo aktą arba raštu informuoti Rangovą apie Darbų rezultato trūkumus.
  5. Rangovas, gavęs Avarinių darbų Užsakymą, pradeda Darbus nesuderinęs su Užsakovu Pasiūlymo Darbams. Tokiu atveju Atliktų darbų aktas Užsakovui suderinti pateikiamas po Avarinių darbų per 5 (penkias) darbo dienas.
  6. Užsakovo nustatytiems Darbų rezultato trūkumams šalinti nustatomas 10 darbo dienų terminas.
  7. Pagrindinė sutartis galioja iki visų sutartinių įsipareigojimų įvykdymo, tačiau ne ilgiau nei galioja Preliminarioji sutartis.
  8. Pagrindinės Sutarties vertė turi būti ne didesnė kaip 10.000,00 (dešimt tūkstančių) Eur.
  9. Preliminarioji sutartis galioja 1 (vienerius) metus su galimybe pratęsti dar 1 (vieneriems) metams, bet ne daugiau kaip 2 (du) kartus. Jei likus 30 (trisdešimt) kalendorinių dienų iki Preliminariosios sutarties galiojimo pabaigos nei viena iš šalių nepateikia pageidavimo nutraukti Preliminariąją sutartį, laikoma, jog Preliminariosios sutarties galiojimas tomis pačiomis sąlygomis pratęsiamas dar 1 (vieneriems) metams arba kitokiam (trumpesniam negu 1 (vienerių) metų) terminui, jeigu jis nustatomas atskiru Šalių rašytiniu susitarimu, tačiau neviršijant Preliminariojoje sutartyje nurodytos bendros Darbų kainos.
  10. Papildomi darbai, jeigu jų poreikis atsirado Pagrindinės sutarties vykdymo metu, turi būti suderinami su Užsakovu iš anksto (prieš juos atliekant) ir apmokami pagal Pagrindinėje sutartyje nurodytus Darbų įkainius. Papildomų darbų kaina atskiro užsakymo metu negali viršyti 50 procentų užsakymo vertės, o bendra visų perkamų papildomų darbų kaina negali viršyti preliminariosios sutarties vertės

**Priedai.** 0,4-10 kV oro, oro kabelių ir 35 kV oro linijų proskynų priežiūros proceso dokumentai; Technologinės kortos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_